ADATKEZELÉSI SZABÁLYZAT

1. A szabályzat célja és értelmezési keretei

Ez a szabályzat (a továbbiakban: Szabályzat) **dr. Farkas Mária egyéni vállalkozó (1141 Budapest, MOGYORÓDI ÚT 143. B. épület, adószám: 59410171-1-42** egészségügyi szolgáltató (a továbbiakban: szolgáltató) személyesadat-kezelési tevékenységével kapcsolatban tartalmazza a szolgáltató által megtett és folyamatosan, illetve különös esetekben megteendő intézkedéseket, vállalásokat, a jogszabályokban foglaltak végrehajtásának módját és eszközeit, releváns belső folyamatokat.

A Szabályzat célja az adatvédelemre, a személyes adatok kezelésére vonatkozó jogszabályoknak való megfelelés.

A szolgáltatónál az adatkezelés alapdokumentumai

* a Szabályzat, valamint annak elválaszthatatlan részei:
  + az adatkezelési tájékoztató és
  + az adatkezelések nyilvántartása.

1. Fogalmak

A Szabályzat ettől eltérő rendelkezés hiányában a AZ EURÓPAI PARLAMENT ÉS A TANÁCS (EU) 2016/679 RENDELETE (2016. április 27.) a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről (általános adatvédelmi rendelet, a továbbiakban: GDPR) fogalommeghatározásait alkalmazza.

1. Az adatkezelések jogalapja

A szolgáltató üzemszerű működése során a személyes adatok kezelését az érintett hozzájárulása alapján [GDPR 6. cikk a)], illetve a szerződés teljesítése érdekében [6. cikk b)] végzi. Egyedi, előre nem látott esetekben (például hatóság megkeresése) előfordulhat más adatkezelési jogalap.

A szolgáltató tevékenységének részeként különleges, elsősorban egészségügyi adatok kezelését is végzi, így különösen nagy hangsúlyt fektet az adatvédelemre.

1. A hozzájárulás

Egészségügyi szolgáltatás igénybevétele esetén a szolgáltatót felkereső személyek (a továbbiakban: páciensek) önként fordulnak a szolgáltatóhoz, így a törvény [1997. évi XLVII. tv. 12. § (1)] alapján egészségügyi és személyazonosító adataik kezelésére vonatkozó hozzájárulásuk megadottnak tekintendő. A hozzájárulás korlátozásával, megvonásával, visszavonásával kapcsolatos jogaikról az adatkezelési tájékoztatóban felvilágosítást kapnak.

1. Tájékoztatás

Az ügyfelek, kliensek, páciensek az adatkezelési tájékoztatóból ismerhetik meg a szolgáltató adatkezelésével kapcsolatos tényeket, valamint az adatkezeléssel összefüggő jogaikat. Az adatkezelési tájékoztató elérhető a <https://kapcsolatambulancia.hu/> weboldalon, és annak kiegészítéseként, illetve kérdések felmerülése esetén szóbeli tájékoztatás is kérhető. Erről az első alkalommal érkező páciensek tájékoztatást kapnak.

1. Az adatkezelő feladatellátása, adatvédelmi intézkedések

A szolgáltató folyamatosan nyomon követi saját adatkezelési szükségletét és gyakorlatát, és gondoskodik a mindenkori jogszabályoknak megfelelő adatkezelésről, továbbá a szükséges, az adatkezeléshez kapcsolódó nyilvántartások és dokumentumok rendelkezésre állásáról.

A szolgáltató a kezelt személyes adatok biztonságáról a következő intézkedésekkel gondoskodik:

Az adattárolás elektronikus formában történik olyan számítógépen vagy mobileszközön, amelyek olyan felhasználóazonosító rendszerrel vannak ellátva, hogy csak a tárolt adatok kezelésére jogosult személy rendelkezik belépési lehetőséggel, és amely vagy biztonságba helyezett kulccsal zárt helyiségben, vagy a jogosult személyes őrizetében van elhelyezve az adattárolás teljes időtartamában, továbbá az adott eszköz a károsító ágensek és más támadások ellen magas szintű védelemmel rendelkezik. Az adatkezelési aktusok ideje és az adatkezelést végző személye visszakereshető.

Fizikai (papíralapú) adatkezelés abban az esetben történik, ha az informatikai eszközök nem érhetők el, vagy az adatkezelés jellege ilyen megoldást tesz szükségessé. Ilyenkor az adathordozó az arra jogosult személy által hozzáférhető, zárható helyiségben, zárható tárolószekrényben kerül elhelyezésre.

A technikai feltételek alkalmasak az érintettek joggyakorlásának megfelelő tevékenységek (egyebek mellett: az adatkezelés korlátozása) elvégzésére.

1. Az adatkezelési tevékenységek nyilvántartása

A szolgáltató a jelen szabályzat részét képező adatkezelések nyilvántartását vezeti adatkezelési tevékenységeiről. Az adatkezelések körében a jelen szabályzat szerinti technikai és szervezési intézkedések kerülnek alkalmazásra az adatkezelési tevékenységek biztonsága érdekében.

1. Eljárás adatvédelmi incidens esetén

A szolgáltató adatvédelmi incidensre utaló jel észlelése esetén a törvényes kötelezettségek megtétele érdekében, illetve azzal párhuzamosan szükség szerint konzultál az érintett adatfeldolgozó partnerrel, jogásszal vagy egyéb, az incidens által érintett adatkezeléssel kapcsolatban a tényfeltárásba és a jogi minősítésbe bevonandó személlyel. Az incidens fentiek szerinti értékelését követően amennyiben szükséges, a szolgáltató az érintett értesítését is elvégzi.

Az adatvédelmi incidens bejelentését követően a fentiek szükség szerinti bevonásával a szolgáltató megvizsgálja a hasonló incidens jövőbeli előfordulásának megelőzése érdekében esetlegesen megteendő elővigyázatossági intézkedések körét, és indokolt esetben ezeket foganatosítja.

1. Adatvédelmi hatásvizsgálat

A szolgáltató adatkezeléseinek értékelése alapján,

* annak ellenére, hogy a személyes adatok különleges kategóriájának kezelését végzi, tekintettel arra, hogy az adatkezelés nem terjed ki az ilyen adatok „nagy számára” [A 29. CIKK ALAPJÁN LÉTREHOZOTT ADATVÉDELMI MUNKACSOPORT Iránymutatása az adatvédelmi hatásvizsgálat elvégzéséhez és annak megállapításához, hogy az adatkezelés az (EU) 2016/679 rendelet alkalmazásában „valószínűsíthetően magas kockázattal jár”-e B) a) 5.],
* továbbá arra is tekintettel, hogy az adatvédelmi hatásvizsgálat kötelező elvégzésének egyéb esetei nem állnak fenn,

adatkezeléseire vonatkozóan nem végez adatvédelmi hatásvizsgálatot.

1. Adatvédelmi tisztviselő

A szolgáltató – az előző pontban foglalt helyzetelemzésének megfelelő okokból – nem jelöl ki adatvédelmi tisztviselőt.

1. Hatálybalépés

Jelen szabályzat 2025. 07. 08.-tól hatályos.

ADATKEZELÉSEK NYILVÁNTARTÁSA

|  |  |  |  |  |  |
| --- | --- | --- | --- | --- | --- |
| Tevékenység | Kezelt adatok | Adakezelési cél | Adatkezelési jogalap | Adat-továbbítás | Tárolás módja és ideje |
| Számviteli bizonylat kiállítása | Név  Lakcím  (adószám) | számla kiállítása szolgáltatás nyújtásához kapcsolódóan | GDPR 6. cikk (1) bekezdés a) pont | Nem történik | 8 év |
| Számviteli, könyvelési tevékenység | Név  Lakcím  (adószám) | számla kiállítása szolgáltatás nyújtásához kapcsolódóan, mérleg készítés | GDPR 6. cikk (1) bekezdés a) pont | Zalatax Consulting Kft. mint adatfeldolgozó részére | 8 év |
| Egészségügyi ellátás | Egészségügyi és hozzájuk kapcsolódó személyes adatok, egyéb szenzitív adatok, elérhetőségi adatok | Pszichoterápiás szolgáltatás, kapcsolattartási célú adatfelvétel, -tárolás | GDPR 6. cikk (1) bekezdés a)-b) pont, 9. cikk (2) bekezdés a) pont | Esetleges további ellátó egészségügyi szakember, intézmény, | Főszabályként 30 év |
| Panaszkezelés | Név  Telefonszám  E-mail cím  Lakcím  Egészségügyi adatok | Betegpanaszok kezelése | GDPR 6. cikk (1) bekezdés a) pont | Nem történik | 5 év, jogi eljárás esetén annak lezárultától újra számítandóan |

A fentiektől eltérő eseti adatkezelések nyilvántartása:

|  |  |  |  |  |  |
| --- | --- | --- | --- | --- | --- |
| Tevékenység | Kezelt adatok | Adakezelési cél | Adatkezelési jogalap | Adat-továbbítás | Tárolás módja és ideje |
|  |  |  |  |  |  |
|  |  |  |  |  |  |
|  |  |  |  |  |  |